open-index/open-wikipedia-markdown huggingface dataset:
Մտերիմ ընկերները (ֆիլմ)

**Մտերիմ ընկերները (ֆիլմ)** (հայտնի է նաև որպես «**Հավատարիմ ընկերներ**» և «**Ընկերություն**»), (, ), հնդկական ֆիլմ, թողարկվել է Բոլիվուդում 2008 թվականին։ Ֆիլմում նկատելի է զուգահեռներ «Չակ և Լարրի» և «Հրշեջ հարսանիքը» ֆիլմերից։

## Սյուժեն
Լուսանկարիչ Կունալը և բուժեղբայր Սամիրը ապրում են Մայամիում։ Նրանք պատահաբար ծանոթանում են միմյանց հետ, մի գիշեր, երբ անցկացնում են աղջիկների հետ որոնք ապրում էին միևնույն բնակարանում։ Ավելի ուշ որոշ ժամանակ անց նրանք կրկին հանդիպում են պատահական, երբ գնում են նայելու բնակարանը, որը նրանք պատրաստվում են վարձակալել։ Բնակարանի տերը հանձնում է երկու սենյակներ երեքսենյականոց բնակարանում։ Սենյակները շատ են դուր գալիս Կունալին և Սամիրին և բավարարում նրանց վարձավճարը։ Սակայն, բնակարանի տերը հրաժարվում է հանձնել նրանց տղամարդկանց, քանի որ երրորդ սենյակում պետք է ապրի իր գեղեցկուհի զարմուհին՝ Նեհան։ Տղաները հեռանում են, այդպես էլ չհամոզելով տիրուհուն

Մի քիչ մտածելով, նրանք վերադառնում են և ասում են տիրոջը, որ նրան ոչինչ չկա անհանգստանալու զարմուհու համար, քանի որ իրենք երկուսն էլ հանդիսանում են գեյ-զույգ և երջանիկ են միասին։ Մի քիչ մտածելով, տանտիրուհին համաջայնվում է։ Եվ հերոսները ստիպված պետք է ներկայանան «քաղցր զույգ» Նեհայի ներկայությամբ, քանի որ նրանք վախենում են, որ  նա ամեն ինչի մասին կպատմի իր մորաքրոջը։ Ամեն ինչ բարդանում է նրանով, որ երկու հերոսներն էլ սիրահարվում են Նեհային, ով դառնում է նրանց լավագույն ընկերը։

Եվ սա դեռ ամենը չէ։ Կունալը և Սամիրը որոշում են գնալ մինչև վերջ, նրանք գրանցվում են որպես գեյ-զույգ միգրացիոն ծառայությունում, որպեսզի ավելի արագ ստանան բնակության իրավունք։ Սխալմամբ փաստաթղթերը գալիս են Սամիրի մոր տուն և նա իմանում է, որ իր որդին ապրում է տղամարդու հետ։ Կինը իսկույն թռչում է Մայամի որպեսզի պարզաբանի հարցը։ Միևնույն ժամանակ Նեհայի տնօրենը, ով հանդիսանում է նույնպես գեյ, փորձում է սիրախաղ սկսել Կունալի հետ, իսկ Նեհային խնամում է երկրպագու Աբխիմանյումը։

## Դերերում
* Պրիանկա Չոպրա - Նեհա
* Աբհիշեկ Բաչչան - Սամիր
* Ջոն Աբրահամ - Կունալ
* Բոբբի Դեոլ - Աբխիմանում
* Մոնիկա Գաբա - Անաիտա
* Կիրոն Կպեր - Սիմա

## Սաունթրեկ

## Հետաքրքրի փաստեր
Ֆիլմի գործողությունները տեղափոխվել են ԱՄՆ, քանի որ նման ծավալով իրադարձությունները Հնդկաստանում անիրատեսական են, քանի որ հոմոսեքսուալությունը Հնդկաստանում համարվում է քրեական հանցագործություն։ Ուստի միասեռականության թեման տաբու է մնում հնդկական կինեմատոգրաֆում։ Այնուամենայնիվ, հոդված 377 հնդկական քրեական օրենսգրքի, քննադատության է ենթարկվում հատկապես վերջին տարիներին կառավարությունում, ուստի նման ֆիլմի նկարահանումը, Կարան Ջոհարը հույս ուներ, որ այս ֆիլմը «Dostana» դեր կխաղա օրեսդրությունում կարծիքների վերանայմանը.

Պակիստանում ֆիլմը մեղադրվում էր, որպես (նույնասեռականության  քարոզչություն) և արգելված էր ցուցադրումը։

## Ծանոթագրություններ

## Արտաքին հղումներ
* Ֆիլմի պատշտոնական կայք  
* Каран Джохар о фильме Dostana // BollywoodTime, 27.08.2008
* Болливуд решился на фильм о гомосексуалах // GZT.ru, 29.01.201

Կատեգորիա:2008 ֆիլմեր
Կատեգորիա:Հնդկական ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:2000-ականների ռոմանտիկ կինոկատակերգություններ
Կատեգորիա:Հինդի լեզվով ֆիլմեր
Կատեգորիա:2000-ականների հինդի ֆիլմեր
Լայբնիցի հաշվեմեքենա

մինի|Լայբնիցի հաշվեմեքենայի պատճեն Գերմանական թանգարանում
**Լայբնիցի հաշվեմեքենա**, գերմանացի մաթեմատիկոս Գոթֆրիդ Վիլհելմ Լայբնիցի ստեղծած հաշվեմեքենան։
## Ստեղծման պատմություն
Գերմանացի մաթեմատիկոս և փիլիսոփա Գոթֆրիդ Վիլհելմ Լայբնիցի մոտ հաշվարկներ կատարող մեքենայի ստեղծման միտքն առաջ եկավ հոլանդացի մաթեմատիկոս և աստղագետ Քրիստիան Հյուգենսի հետ ծանոթությունից հետո։ Հսկայական թվով հաշվումները, որոնք ստիպված էր կատարել աստղագետը, Լայբնիցին հանգեցրեց մեխանիկական սարք ստեղծելու մտքին, ինչև կարող էր հեշտացնել այդպիսի հաշվարկները։ («Քանի որ արժանի չէ այդպիսի հրաշալի մարդկանց ստրուկի նման ժամանակ կորցնել հաշվարկման աշխատանքի վրա, ինչը մեքենայի օգտագործման դեպքում կարելի է վստահել ցանկացածին»)։

Լայբնիցը հաշվեսարքն ստեղծեց 1673 թվականին։ Ինչպես մեկ այլ հաշվիչ մեքենայում՝ գիտնական-գյուտարար Բլեզ Պասկալի Պասկալինայում, թվերի գումարումը կատարվում էր տասական համակարգում միմյանց հետ կապված անվակներով։ Կառուցվածքում շարժական մասի և սանդղավոր անիվը պտտող բռնակի (մեքենայի հետագա տարբերակներում՝ գլան) ավելացումը թույլ էին տալիս գումարման գործողություններ, որոնց օգնությամբ կատարվում էր թվերի բաժանում և բազմապատկում։ Թվերի անհրաժեշտ քանակությամբ կրկնվող գումարը կատարվում էր ավտոմատ կերպով։

Մեքենան Լայբնիցը ցուցադրեց Ֆրանսիայի գիտությունների ակադեմիայում և Լոնդոնյան թագավորական հասարակությանը։ Ստեղծվել են երկու նախատիպ, մինչ այսօր պահպանվել է միայն մեկը Գերմանիայի Ներքին Սաքսոնիայի Հանովերում (): Մի քանի ավելի ուշ ստեղծված պատճենները գտնվում են Գերմանիայի թանգարաններում, օրինակ՝ Մյունխենի Գերմանական թանգարանում։

## Ժառանգություն
Չնայած Լայբնիցի հաշվեմեքենայի թերություններին, այն հաշվեմեքենաների գյուտարարներին տվեց նոր հնարավորություններ։ Լայբնիցի հայտնագործած հաղորդակը՝ քայլող գլանը կամ Լայբնիցի անիվը, 300 տարի շարունակ, մինչև 1970-ական թվականները, օգտագործվում էր շատ հաշվողական մեքենաներում։

## Տես նաև
* Հաշվեմեքենա (արիֆմոմետր)
* Հաշվողական մեքենա 
* Պասկալինա
* Չարլզ Բեբիջի տարբերական մեքենա

## Գրականություն
* *Знакомьтесь: компьютер* = *Understanding computers : Computer basics : Input/Output*; Пер. с англ. К. Г. Батаева; Под ред. и с пред. В. М. Курочкина — Москва : Мир, 1989. — 240 с., ил. ISBN 5-03-001147-1 (русск).

Կատեգորիա:Հաշվողական տեխնիկա
Հայաստանում Արգենտինայի դեսպանություն

**Հայաստանում Արգենտինայի դեսպանություն** (), Արգենտինայի Հանրապետության դիվանագիտական ներկայացուցչությունը Հայաստանում։

Հայաստանում Արգենտինայի դեսպանությունը գտնվում է մայրաքաղաք Երևանի Կենտրոն վարչական շրջանում՝ Սայաթ-Նովայի պողոտայում։ Ներկայումս Հայաստանում Արգենտինայի արտակարգ և լիազոր դեսպանի պաշտոնը զբաղեցնում է Գոնզալո Ուրրիոլաբեիտիան։

Հայաստանի և Արգենտինայի Հանրապետության միջև դիվանագիտական հարաբերությունները հաստատվել են 1992 թվականի հունվարի 17-ին։

2009 թվականի մարտի 17-ին Արգենտինայի Հանրապետության նախագահ Քրիստինա Ֆերնանդես դե Կիրչները հրամանագիր է ստորագրել, որով թույլատրել է Հայաստանում բացել Արգենտինայի դեսպանություն։

## Արգենտինայի մուտքի արտոնագիր
Հայաստանի քաղաքացիները կարող են դիմել Արգենտինայի կարճաժամկետ շենգենյան վիզայի համար (առավելագույնը 90 օր կես տարվա ընթացքում) Արգենտինայի դեսպանություն Հայաստանում։

## Ծանոթագրություններ

Կատեգորիա:Դեսպանություններ Հայաստանում
Կատեգորիա:Հայ-արգենտինական հարաբերություններ
Հայաստանում ԱՄԷ-ի դեսպանություն

**Հայաստանում Արաբական Միացյալ Էմիրությունների դեսպանություն** (), Արաբական Միացյալ Էմիրությունների դիվանագիտական ներկայացուցչությունը Հայաստանում։

Հայաստանում Արաբական Միացյալ Էմիրությունների դեսպանությունը գտնվում է մայրաքաղաք Երևանի Քանաքեռ-Զեյթուն վարչական շրջանում՝ Բաբայան փողոցի վրա։ Ներկայումս Հայաստանում ԱՄԷ-ի արտակարգ և լիազոր դեսպանի պաշտոնը զբաղեցնում է Ջասիմ Մուհամմադ Ալ Կասիմին։

Հայաստանի և Արաբական Միացյալ Էմիրությունների միջև դիվանագիտական հարաբերությունները հաստատվել են 1998 թվականի հունիսի 25-ին՝ Նյու Յորքում համապատասխան արձանագրության ստորագրմամբ։

## Ծանոթագրություններ

Կատեգորիա:Դեսպանություններ Հայաստանում
Կատեգորիա:Հայ-էմիրաթական հարաբերություններ
Հայաստանում Չեխիայի դեսպանություն

**Հայաստանում Չեխիայի դեսպանություն** (), Չեխիայի դիվանագիտական ներկայացուցչությունը Հայաստանում։

Հայաստանում Չեխիայի դեսպանությունը գտնվում է մայրաքաղաք Երևանի Կենտրոն վարչական շրջանում՝ Նալբանդյան փողոցում։ Ներկայումս Հայաստանում Չեխիայի արտակարգ և լիազոր դեսպանի պաշտոնը զբաղեցնում է Պետր Միկիսկան։

Դիվանագիտական հարաբերություններ Հայաստանի և Չեխոսլովակիայի միջև հաստատվել են 1992 թվականին։ Չեխոսլովակիայի բաժանումից հետո` 1993 թվականին, Հայաստանը դիվանագիտական հարաբերություններ է հաստատել նաև Չեխիայի Հանրապետության հետ։

2014 թվականի սեպտեմբերին Երևանում կայացել է տնտեսական համագործակցության հարցերով հայ-չեխական միջկառավարական հանձնաժողովի անդրանիկ նիստը։

## Չեխիայի մուտքի արտոնագիր
Հայաստանի քաղաքացիները կարող են դիմել Չեխիայի կարճաժամկետ շենգենյան վիզայի համար (առավելագույնը 90 օր կես տարվա ընթացքում) Չեխիայի դեսպանատուն Հայաստանում։

## Ծանոթագրություններ

Կատեգորիա:Դիվանագիտական առաքելություններ Հայաստանի Հանրապետությունում
Կատեգորիա:Չեխիայի քաղաքականություն
Հայաստանում Վրաստանի դեսպանություն

**Հայաստանում Վրաստանի դեսպանություն** (), Վրաստանի դիվանագիտական ներկայացուցչությունը Հայաստանում։

Հայաստանում Վրաստանի դեսպանությունը գտնվում է մայրաքաղաք Երևանի Քանաքեռ-Զեյթուն վարչական շրջանում՝ Բաբայան փողոցում։ Ներկայումս Հայաստանում Վրաստանի արտակարգ և լիազոր դեսպանի պաշտոնը զբաղեցնում է Թենգիզ Շարմանաշվիլին։

Հայաստանի և Վրաստանի միջև դիվանագիտական հարաբերությունները հաստատվել են 1992 թվականի հուլիսի 17-ին։

## Վրաստանի մուտքի արտոնագիր
Հայաստանի քաղաքացիներից Վրաստան այցելության համար մուտքի վիզա չի պահանջվում։

## Ծանոթագրություններ

Կատեգորիա:Դիվանագիտական առաքելություններ Հայաստանի Հանրապետությունում
Կատեգորիա:Հայ-վրացական հարաբերություններ
Բուդապեշտի կենդանաբանական և բուսաբանական այգի

**Բուդապեշտի կենդանաբանական և բուսաբանական այգի** (), հանրային զբոսայգի և ժամանցի վայր Հունգարիայի մայրաքաղաք Բուդապեշտում։

Համարվում է Հունգարիայի և աշխարհի ամենահին կենդանաբանական այգիներից մեկը, որը բացվել է դեռևս 19-րդ դարի կեսերին։

Ներկայումս Բուդապեշտի կենդանաբանական այգում բնակվում են 1,072 կենդանատեսակներ։ Հունգարիայի այս զբոսայգին պաշտոնապես բացվել է 1866 թվականի օգոստոսի 9-ին։ Ամեն տարի այգի է այցելում ավելի քան 1 միլիոն մարդ։

Կենդանաբանական այգու հարևանությամբ գործում է նաև բուսաբանական այգի։ Այստեղ ներկայացված են տարբեր տեսակի բուսատեսակներ և ծառատեսակներ, որոնց մի մասը էնդեմիկ են Հունգարիայի և Արևելյան Եվրոպայի համար։

Կենդանաբանական և բուսաբանական այգիների համակցությամբ այս զբոսայգին գտնվում է Բուդապեշտ քաղաքի կենտրոնում և այստեղ կարելի է հասնել ստորգետնյա մետրոպոլիտենի օգնությամբ։

## Ծանոթագրություններ

Կատեգորիա:Բուդապեշտի տեսարժան վայրեր
Կատեգորիա:Հունգարիայի կենդանաբանական այգիներ
Zutter

**«Zutter»** (), հարավկորեական BIGBANG բոյ բենդի GD & T.O.P ենթախմբի սինգլը։ Թողարկվել է 2015 թվականի օգոստոսի 15-ին, YG Entertainment լեյբլի հովանավորությամբ, որպես *MADE Series* ալբոմի յոթերորդ և *E* ալոբմի առաջին սինգլ։

## Նախապատմություն
Սինգլի թողարկման մասին հայտարարվեց հուլիսի 24-ին և հոլովակի թիզերը թողարկվեց հաջորդ օրը, դա դուետի չորս տարվա ընդմիջումից հետո առաջին սինգլն էր։

G-Dragon-ը հայտարարեց, որ երգի բառերը շատ դժվարությամբ է գրել, նա ամեն տողը գրելուց անընդհատ վերնայում էր դրանք, իսկ Սընգրին ասել է. «*Show Me the Money 4* հաղորդումը նրան ստիպեց անընդհատ վերանայել իր ռեփի բառերը»։

## Կոմերցիոն հաջողություններ
«Zutter» երգը Gaon Chart-ում առաջին շաբաթում վաճառվել է 280,817 թվային օրինակով և զբաղեցրել երկրորդ հորիզոնականը, զիջելով խմբի մյուս եգրին՝ «Let's Not Fall In Love»: Streaming Chart-ում զբաղեցրել է յոթերորդ հորիզոնականը 4.334 մլն դիտումներով, 19-րդը BGM Chart-ում և 32-րդը Mobile Chart-ում։ Երկրորդ շաբաթում զբաղեցրել է 4-րդ հորիզոնականը Digital Chart-ում և բարձրացել է երկրորդ տեղը Streaming Chart-ում 5.210 մլն օրինակով և վաճառվել է 116,572 օրինակ։

Սինգլը զբաղեցրել է երկրորդ հորիզոնականը ամերիկյան *Billboard World Digital Songs* և չինական QQ Music չարթերում։

## Քննադատություններ
Kpop Starz-ի լրագրողը ասել է, որ «Zutter» սինգլը ներկայիս ամենաթեժ և ամենասուր երգերից մեկն է։ Billboard ամսագրի քննադատը ասել է. «Սինգլը հոլովակը իր ոճով խմբի ամենահաջող և մի առ ժամանակ ամենաթեժ երգերից է»։ 2015 թվականին Թայվանում այն զբաղեցրել է 16-րդ հորիզոնականը «20 լավագույն քեյ փոփ երգեր» ցուցակում։

Օգոստոսի 12-ին KBS հեռուստաընկերությունը դադարեցրեց ցուցադրել սինգլի հոլովակը՝ երգի անպարկեշտ բառերի և անվանման պատճառով։ YG Entertainment-ը հայտարարեց, որ նրանք չեն պատրաստվում փոխել երգի բառերը, քանի որ դրա պատճառով կկորի իմաստը։

Թողարկումից 18 օր հետո «Zutter» տեսահոլավկը արդեն ուներ 10մլն դիտում Յություբում։

## Չարթեր

### Վաճառք

## Թողարկման պատմություն

## Ծանոթագրություններ

## Արտաքին հղումներ

Կատեգորիա:2015 երգեր
Կատեգորիա:2015 սինգլներ
Սպլիտսկո Դալմատինսկա

**Սպլիտսկո Դալմատինսկա** (), ժուպանիա, որը գտնվում է Խորվաթիայի հարավում՝ Բալկանյան թերակղզու Դալմաթիա պատմական երկրամասում։

Վարչական կենտրոնը և խոշորագույն քաղաքը Սպլիտն է՝ ավելի քան 221,000 մարդ բնակչությամբ։

Սպլիտսկո Դալմատինսկայի ժուպանիան գտնվում է Միջին Դալմաթիայում՝ Ադրիատիկ ծովի ափին՝ Բոսնիա և Հերցեգովինայի հետ ցամաքային սահմանի մոտ։ Բացի ցամաքային տարածքներից, ներառում է նաև բազմաթիվ խոշոր կղզիներ, որոնցից ամենախոշորը Բրաչն է։

## Աշխարհագրություն
Սպլիտսկո Դալմատինսկան տարածքով երկրորդ ամենախոշոր վարչա-տարածքային միավորն է Խորվաթիայում (զբաղեցնում է 4540 կմ² տարածք)։

Ամենաբարձր կետը Սվետի Յուրե լեռնագագաթն է՝ 1762 մետր բարձրությամբ։ Երկրամասի տարածքով անցնում է Ցետինա գետը։

Ափամերձ գոտիներում և կղզիներում կլիման միջերկրածովային է և ամբողջ տարին տաք է։ Ցամաքային տարածքներում, մասնավորապես՝ Բոսնիա և Հերցեգովինայի սահմանամեձ գոտում կլիման բարձր լեռնային է։

Այն բնութագրվում է չոր և տաք ամառներով։ Տարվա ամենատաք ամիսը հուլիսն է, իսկ ամենացուրտը՝ հունվարը։ Միջին ամառային ջերմաստիճանը կազմում է 26&nbsp;°C սնդիկի սյուն։ Բնութագրական են մեղմ ձմեռները՝ առատ տեղումներով։

## Բնակչություն
Ըստ 2011 թվականի մարդահամարի տվյալների՝ Սպլիտսկո Դալմատինսկայի բնակչությունը կազմում է 463 676 մարդ։

Բնակչության ճնշող մեծամասնությունը խորվաթներն են, որոնք կազմում են ամբողջ ժուպանիայի բնակչության 96 %-ը։

Մյուս խոշոր ազգային փոքրամասնություններն են սերբերը (1,19 %), ալբանացիները (0,19 %), բոսնիացիները (0,19 %), սլովենները (0,19 %) և չեռնոգորցիները (0,13 %)։

## Տես նաև
* Խորվաթիայի վարչական բաժանում
* Դալմաթիա

## Ծանոթագրություններ

Կատեգորիա:Խորվաթիայի վարչական բաժանում
Կատեգորիա:Խորվաթիայի ժուպանություններ
Կատեգորիա:Սպլիտսկո Դալմատինսկա
Մակարսկա

**Մակարսկա** (), առողջարանային քաղաք Խորվաթիայի հարավում՝ Դալմաթիայի պատմական երկրամասի Սպլիտսկո Դալմատինսկա ժուպանությունում։

## Աշխարհագրություն
Տեղակայված է Ադրիատիկ ծովի ափին՝ Սպլիտսկո Դալմատինսկայի վարչական կենտրոն Սպլիտից 60 կմ և Դուբրովնիկից՝ 140 կմ հեռավորության վրա։

Տարածքը ամբողջովին գտնվում է ծովեզրի վրա։ Ամենաբարձր կետը Սուրբ Յուրիի լեռն է՝ 1762 մետր բարձրությամբ։

Կլիման միջերկրածովային է։ Քաղաքի կլիմայի ձևավորման գործում կարևոր ազդեցություն ունի Ադրիատիկ ծովը։ Տարվա ամենատաք եղանակը ամառն է։ Միջին ամառային ջերմաստիճանը` 26 աստիճան։

## Բնակչություն
Ըստ 2011 թվականի մարդահամարի տվյալների՝ քաղաքի բնակչությունը կազմում է 13 716 մարդ։ Հիմնական բնակիչները խորվաթներն են, որոնք կազմում են ամբողջ քաղաքի բնակչության 96 %-ից ավելին։

Կան նաև մեծ քանակությամբ սերբեր։ Բնակչության հիմնական մասը խոսում է խորվաթերենով և դավանում կաթոլիկություն։

## Զբոսաշրջություն
Մակարսկան Խորվաթիայի կարևորագույն առողջարաննեից մեկն է։ Զբոսաշրջությունը համարվում է քաղաքի տնտեսության գլխավոր ճյուղերից մեկը։

Քաղաքի հին թաղամասում գտնվում է նավահանգիստ։ Կան բազմաթիվ հյուրանոցներ, սրճարաններ և խանութներ։

## Ծանոթագրություններ

Կատեգորիա:Խորվաթիայի տեսարժան վայրեր
Կատեգորիա:Խորվաթիայի քաղաքներ
Լի Մին

**Լի Մին** ( ), չինացի ֆուտբոլիստ, խաղում է կիսապաշտպանի դիրքում։ 1990 թվականից մինչև 2000 թվականը հանդես է եկել Չինաստանի ֆուտբոլի ազգային հավաքականում։ Կարիերան ավարտելուց հետո դարձել է «Դալյան Աերբին» ՖԱ-ի նախագահ։ 2011 թվականին ակումբը հաղթել է Չինաստանի առաջնությունը և իրավունք ստացել մասնակցելու Չինաստանի սուպերլիգային։ Որպես ֆուտբոլիստ մեծ հեղինակություն էր վայելում. ամբողջ կարիերայում նա խաղացել է մեկ ակումբում՝ «Դալյան Վանդա», որը չինական ֆուտբոլում երկար տարիներ է ապրել։ «Դալյան Վանդա» ակումբի կազմում նվաճել է 8 չեմպիոնական տիտղոս, նաև 3 անգամ հաղթել է Չինաստանի առաջնություններում։ Բնութագրվում է որպես ամենաշնորհալի ֆուտբոլիստներից մեկը չինական ֆուտբոլում։ Ազգային հավաքականում խաղացել է 141 խաղ, որը ներկայից դրությամբ ռեկորդ է ՉԺՀ-ում։

## Կարիերա
Լի Մինան «Դալյան Վանդա» ֆուտբոլային ակումբի խաղացող էր։ հանդես է եկել 1989 թվականից։ Ամբողջ կարիերան ֆուտբոլիստը խաղացել է մեկ ակումբում՝ «Դալյան Վանդա» (2000 թվականից արդեն «Դալյան Շիդե»)։ Հանդես է եկել աջ կիսպաշտպանի դիրքում։ 1994 թվականին Լի Մինի թիմին հաջողվում է հաղթել Չինաստանի առաջնությունը, դրանից հետո մի քանի մրցաշրջան ակումբը եղել է Չինաստանի լավագույնը։ 1994 թվականից մինչև 2002 թվական «Դալյան» ակումբը արժանացել է 8 տիտղոսի։ 1996 թվականի մրցաշրջանը ակումբի համար ռեկորդային էր. «Դալյան» ակումբը ավարտել է մրցաշրջանը առանց պարտության։

## Ելույթները որպես ֆուտբոլիստ

### Գոլերը հավաքականում

## Ձեռքբերումներ

* «Դալյան Վանդա»; Լիգաների և սուպերլիգաների չեմպիոն՝ 1994, 1996, 1997, 1998, 2000, 2001, 2002, 2005 թվականներին։
;  Չինաստանի լիգայի Մրցանակակիր։ 1992, 2001, 2005 թվականներին։

## Հետաքրքիր փաստեր
Լի Մին Չինական ֆուտբոլի պատմության մեջ առաջին ֆուտբոլիստն է, ով Չինաստանի ֆուտբոլի ազգային հավաքականի կազմում խաղացել է 141 խաղ։

## Արտաքին հղումներ
* Ֆուտբոլիստի պրոֆիլը

## Ծանոթագրություններ

Կատեգորիա:Չինաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Բարվար (այլ կիրառումներ)

**Բարվար**, կարող է վերաբերել՝
* Բարվար - գյուղ Արևմտյան Հայաստանում, Բիթլիսի վիլայեթի Շիրվանի գավառակում
* Բարվար - լեռ Հայկական լեռնաշխարհում, Հայկական Տավրոս լեռնահամակարգում
Բարտոն շրջան (այլ կիրառումներ)

**Բարտոն շրջան**, կարող է վերաբերել՝
* Բարտոն շրջան - ԱՄՆ Կանզաս նահանգի 105 վարչական միավորներից մեկը
* Բարտոն շրջան - ԱՄՆ Միսսուրի նահանգի 114 վարչական միավորներից մեկը
Բեգ (այլ կիրառումներ)

**Բեգ**, կարող է վերաբերել՝
* Բեգ - գյուղ Ռուսաստանի Վլադիմիրի մարզի Սուդոգոդսկի շրջանի կազմում
* Բեգ - համայնք Ֆրանսիայում, որը գտնվում է Օվերն մարզի Ալյեի գավառում
Բեգար (այլ կիրառումներ)

**Բեգար**, կարող է վերաբերել՝
* Բեգար - աշխատավճարային ռենտա, հողային ռենտայի մինչկապիտալիստական ձև, որ առավել տարածված էր ֆեոդալիզմի օրոք
* Բեգար - Ֆրանսիայի կանտոն է, գտնվում է Բրետան շրջանում
Բեդֆորդ շրջան (այլ կիրառումներ)

**Բեդֆորդ շրջան**, կարող է վերաբերել՝
* Բեդֆորդ շրջան - ԱՄՆ Թենեսի նահանգի 95 վարչական միավորներից մեկը
* Բեդֆորդ շրջան - ԱՄՆ Փենսիլվանիա նահանգի 67 վարչական միավորներից մեկը
Բաշկա Վոդա

::15px Այս հոդվածը Խորվաթիայի Սպլիտսկո Դալմատինսկա երկրամասի Բաշկա Վոդա գյուղի մասին է։ Անվան այլ կիրառումների համար *տե՛ս նաև [[Բաշկա (այլ կիրառումներ)]]*

**Բաշկա Վոդա** (, ) կամ **Պորտո Բեստոնիո** (), առողջարանային և զբոսաշրջային գյուղ Խորվաթիայի հարավում՝ Սպլիտսկո Դալմատինսկայի ժուպանությունում։

Փոքրիկ այս գյուղը գտնվում է Խորվաթիա ժամանած զբոսաշրջիկների ուշադրության կենտրոնում։

## Աշխարհագրություն
Բաշկա Վոդա գյուղը գտնվում է Բալկանյան թերակղզու վրա գտնվող Խորվաթիա պետության հարավային նեղ անդրծովյան հատվածում՝ Դալմաթիայի պատմական երկրամասում։ Բնակավայրի ափերը ողողում է Ադրիատիկ ծովի ջրերը։

Կլիման միջերկրածովային է և ծովի ազդեցությունը կարևոր դեր ունի գյուղի կլիմայի ձևավորման գործում։ Տարվա ամենատաք եղանակը հուլիս-օգոստոսն է։ Օգոստոսյան միջին ջերմաստիճանը գերազանցում է 25&nbsp;°C-ը։

Առողջարանային այս գյուղը հայտնի է իր կարմիր կտուրներ ունեցող ցածրահարկ շենքերով։

## Բնակչություն
Ըստ 2001 թվականին Խորվաթիայի Հանրապետությունում ազգային վիճակագրական ծառայության կողմից կազմակերպած մարդահամարի տվյալների՝ Բաշկա Վոդա գյուղի բնակչությունը կազմում է 2,924 մարդ։

Գյուղի բնակչության ճնշող մեծամասնությունը տեղաբնիկ խորվաթներն են, որոնց բնակչության թվի տոկոսային հարաբերությունը ամբողջ բնակչության մեջ կազմում է 95,5 %։

Գյուղում բնակվող խորվաթները խոսում են խորվաթերենով և դավանում կաթոլիկություն։ Բաշկա Վոդայի տարածքում բնակվում են նաև մեծ քանակությամբ սերբեր, որոնք խորվաթներից հետո համարվում են երկրորդ խոշոր ազգությունը։

Կան նաև որոշակի քանակությամբ բոսնիացիներ և ալբանացիներ։

## Անվան ծագումնաբանություն և պատմություն
Բաշկա Վոդա բնակավայրի մասին առաջին հիշատակումը եղել է 1688 թվականին։ Առաջին անգամ քարտեզի վրա այն հիշատակվել է *Բասկա* () անունով։

Այն հայտնի էր, որպես գյուղատնտեսական և ձկնորսական փոքրիկ գյուղ։ *«Բաշկա Վոդա»* անվանումը կապված է հին հունական դիցարանի ռազմի աստված Արեսի և ջրերի աստվածուհի Կալլիոպեի որդու՝ Բիստոնի հետ։

Բաշկա Վոդայի տարածքում կատարված հնագիտական հետազոտությունները ցույց են տվել, որ այս վայրրը բնակեցված է եղել դեռևս Հռոմեական կայսրության գոյության ժամանակահատվածում։

Այստեղից հայտնաբերվել են ոսկերչական իրեր, տապանաքարեր և Ալեքսանդր Մակեդոնացու պատկերով մետաղադրամներ։

## Տես նաև
* Սպլիտսկո Դալմատինսկա

## Պատկերասրահ

Baška Voda 02.jpg|«Կարմիր կտուրներ» Բաշկա Վոդայում
Башка Вода 03 - Набережная вечером.jpg|Գիշերային Բաշկա Վոդան
Башка Вода 05 - Церковь Святого Николая.jpg|Սուրբ Նիկոլայի եկեղեցին գյուղում
Baška voda.JPG|Ադրիատիկ ծովի համայնապատկեր


## Ծանոթագրություններ

## Արտաքին հղումներ
* Բաշկա Վոդայի զբոսաշրջային նշանակություն 

Կատեգորիա:Խորվաթիայի առողջարաններ
Կատեգորիա:Խորվաթիայի գյուղեր
Կատեգորիա:Սպլիտսկո Դալմատինսկա
Բեդաձոր (այլ կիրառումներ)

**Բեդաձոր**, կարող է վերաբերել՝
* Բեդաձոր - գյուղ Արևմտյան Հայաստանում, Էրզրումի վիլայեթի Էրզրումի գավառում
* Բեդաձոր - առվակ Ճորոխի ավազանում, Լիվանայի հովտում
Նիկոլաոս Խրիստոդուլու

**Նիկոլաոս Խրիստոդուլու** (, ), 19-րդ դարի վերջի, 20-րդ դարի սկզբի հունական հետևակային սպա, գեներալ-մայոր։

## Երիտասարդ տարիներ
Խրիստոդուլուն ծնվել է 1863 թվականի հուլիսի 18-ին, Խալկիդա քաղաքում։ Հունական բանակ մտել է 1878 թվականի հուլիսի 14-ին։ Խրիստոդուլուն գեղեցիկ և խիզախ սպա էր և բանակում ստացել է «գեղեցիկ Արես» մականունը։ 1897 թվականի կարճատև և տարօրինակ հույն-թուրքական պատերազմի ժամանակ նա պատերազմել է 2-րդ հետևակային գնդում։

## Հակամիապետական սպայական միության կազմում
1909 թվականին կապիտանի կոչումով Խրիստոդուլուն միացել է հակամիապետական սպայական Միությանը, որը ղեկավարում էր գնդապետ Նիկոլաոս Զորբասը։ 1909 թվականին օգոստոսի 15-ին կապիտաններ Խրիստոդուլուն և Կսանտուն ձերբակալել են գնդի հրամանատարին և գունդը տարել են մայրաքաղաք։ Կառավարությունը հրաժարական է տվել և թագավորական ընտանիքը, պատմաբան Տ. Գերոզիսիսի խոսքերով, սարսափի մի քանի ժամ է վերապրել, հատկապես «Խրիստոդուլուի դրվագի» պատճառով։ Երբ գունդը Տատոյ արվարձանում մոտենում էր ամառային պալատին, Գեորգ I թագավորն ուղարկել է իր համհարզին Խրիստոդուլու-Կսանտոսուի հրամանով։ Խրիստոդուլուն պատասխանել է, որ հրամաններ է ստանում միայն «Միությունից», սակայն հանգստացրել է թագավորին, ասելով, որ նա կարող է հանգիստ լինել, եթե ոչ մի գործողություն չձեռնարկի։ Խրիստոդուլուի հավաստիացումը միայն ուժեղացրել է թագավորի անհանգստությունը, որը իր համհարզին ուղարկում է Միության ղեկավարության մոտ։ Գնդապետ Զորբասը անձամբ ուղևորվում է Տատոյ և Խրիստոդուլուին հավաստիացնում է, որ նրան ներում կշնորհի իր գործողությունների համար, ինչը «զայրույթ է առաջացնում գեղեցիկ Արեսի մոտ»։

## Բալկանյան պատերազմներ
1912-1913 թվականների Բալկանյան պատերազմներում ի սկզբանե գլխավորում էր 3-րդ հետևակային գնդի կազմում։ Երկրորդ Բալկանյան պատերազմի ժամանակ` 1913 թվականի հունիսի 19-ին զոհվել է 1-ին գնդի հրամանատար, գնդապետ Ֆ. Դիալետիսը։ Խրիստոդուլուն ընդունել է 1-ին գնդի հրամանատարությունը 1913 թվականի հունիսի 20-ին և մնում էր այդ պաշտոնում մինչև Կրեսնենսկի կիրճի ճակատամարտը։ Դրանից հետո Խրիստոդուլուն վերադարձել է իր գումարտակ և մի քանի օր անց ընդունել ամբողջ 3-րդ գնդի հրամանատարությունը, որը գլխավորում էր Երկրորդ Բալկանյան պատերազմի վերջին օրերի ընթացքում։

## Առաջին համաշխարհային պատերազմ
1916 թվականի հուլիսի վերջին բուլղարական բանակը ներխուժում է Արևելյան Մակեդոնիա՝ շարժվելով դեպի Կենտրոնական Մակեդոնիա։ Առաջին հարվածն ընդունել է 6-րդ դիվիզիան, որը գլխավորում էր Խրիստոդուլուն։ Դիվիզիան ստիպված էր նահանջել Դեմիր Խիսար դիրքից Դրամա – Կավալա ուղղությամբ։ Հակամիապետական շարժման մասնակից այլ սպաների հետ 1909 թվականին Խրիստոդուլուն միացել է «Ազգային պաշտպանության» շարժմանը Սալոնիկում և պատերազմել Մակեդոնյան ռազմաճակատում և 1916 թվականի դեկտեմբերին ընդունել է Գևգելիա քաղաքի մոտ Սերրե դիվիզիայի հրամանատարությունը։ Նա շարունակում էր գլխավորել դիվիզիան մինչև 1918 թվականը, երբ փոխարինվել է հիվանդության պատճառով։ Վերջնականորեն պաշտոնաթող է եղել 1924 թվականի ապրիլի 24-ին։ Մահացել է նույն թվականին։

## Տես նաև
* Բալկանյան պատերազմներ

## Ծանոթագրություններ

Կատեգորիա:Առաջին համաշխարհային պատերազմի մասնակիցներ
Կատեգորիա:Հույն ռազմական գործիչներ
Կատեգորիա:Գեներալ-մայորներ
Ուսամա բեն Լադեն (փիղ)

**Ուսամա բեն Լադեն**, հնդկական փիղ, տխրահռչակ նրանով, որ ահաբեկում էր հնդկական գյուղերի բնակիչներին՝ սպանելով ընդհանուր առմամբ 27 մարդ (ըստ այլ տվյալների՝ 14 մարդ)։

## Կենսագրություն
Փիղն իր անունը ստացել է հայտնի ահաբեկիչ Ուսամա բեն Լադենի պատվին։ Փիղը արու էր, 3 մ հասակով։ 2 տարի ահաբեկել է Հնդկաստանի Ասսամ նահանգի բնակչությանը։ Ավերել է ավելի քան 100 տուն, ոչնչացրել գյուղացիական դաշտեր, սպանել տեղի բնակչությանը։ Փիղը, դատելով այս ամենից, խելացի էր և նրան հաջողվում էր փախչել, արագ փոխում էր գտնվելու վայրը և որսորդներին հետք չէր թողնում։ Նա չէր վախենում պետարդաներից, փամփուշտներից և ծուղակներից։ Նրա չարագործությունների ծավալն այնքան մեծ չափերի հասավ, որ տեղի բնակիչները ստիպված էին զինվորական ջոկատ և ոստիկանական ստորաբաժանում ուղարկել կատաղած փղին ոչնչացնելու համար։ Բացի այդ գործողությանը ներգրավված էին նաև փորձառու անտառապահները։

2006 թվականի դեկտեմբերի 18-ին մի փիղ, որը հավանաբար Ուսամա բեն Լադենն էր, գնդակահարվեց։ Միանշանակ կարծիք չկա, թե արդյոք դա նույն ահաբեկող փիղն էր, թե ոչ։ Այդուհանդերձ, փղերի կողմից կատարված նոր սպանությունների մասին տեղեկություններ այլևս չեն ստացվել։

### Պատճառներ
Փղերի հարձակումը մարդկանց վրա հազվադեպ երևույթ չէ։ 2001-2006 թվականներին Հնդկաստանի Ասսամ նահանգում փղերը սպանել են ավելի քան 250 մարդ։ Փղերն ամուսնական շրջանում երբեմն սկսում են ավերել այն ամեն, ինչ ընկնում է նրանց աչքին։ Բացի այդ ուսումնասիրությունները ցույց են տվել, որ փղերը սիրում են գարեջուր խմել։ Որոշ փղեր քանդում են մարդկանց տները, գտնում այնտեղ տնական գարեջրի պաշար և խմելով այն՝ խելագարվում։

## Ծանոթագրություններ

## Արտաքին հղումներ
* 
* Photo of elephant Osama Bin Laden (slain) USA Today

Կատեգորիա:Հայտնի փղեր
Կատեգորիա:Հնդկաստանում հրազենից մահացածներ
Բաշկա (այլ կիրառումներ)

[մինի|աջից|253x253px|[Բաշկա Վոդա գյուղը՝ Ադրիատիկ ծովի համայնապատկերին]]
**Բաշկա** եզրը կարող է վերաբերվել.
* Բաշկա – գյուղ Չեխիայի Հանրապետությունում։
* Բաշկա – գյուղ Խորվաթիայում։
* Բաշկա Վոդա – առողջարանային գյուղ Խորվաթիայում՝ Ադրիատիկ ծովի ափին։
Աստված. անհաջող հիպոթեզ

**Աստված. անհաջող հիպոթեզ** (), ամերիկացի ֆիզիկոս Վիկտոր Սթենջերի գիտահանրամատչելի գիրքը, որ լույս է տեսել 2007 թվականին։ Գրքում նա ապացուցում է, որ չկան Աստծո գոյության վկայություններ և ընդհանրապես՝ Աստծո գոյությունը անհնար է։ Գիրքը ընդգրկում է Աստծո չգոյության տրամաբանական ապացույցներ և գիտական փաստարկներ Աստծո գոյության դեմ։

## Աստծո չգոյության ապացույցների տեսակները ըստ գրքի
Իր գրքում Վիկտոր Սթենջերը առանձնացնում է ապացույցների հետևյալ տեսակները՝
* «Աստված» եզրի հակասության վրա հիմնված ապացույցներ,
* Աստծո գոյության և չարիքի գոյության միջև անհամապատասխանության վրա հիմնված ապացույցներ,
* Աստծո հատկությունների և տվյալ կրոնական դավանանքի, պատմվածքի կամ Աստծո մասին ուսմունքի միջև անհամապատասխանության վրա հիմնված ապացույցներ,
* Աստծո երկու և ավելին հատկությունների միջև անհամապատասխանության վրա հիմնված ապացույցներ,
* Աստծո մեկ հատկության շրջանակներում հակասության վրա հիմնված ապացույցներ։

## Արձագանքները
Ամերիկյան «Սկեպտիկ» հանդեսի խմբագիր Դեվիդ Լուդեն գրում է՝
Սթենջերը շարադրում է ապացույցները տիեզերաբանության, տարրական մասնիկների ֆիզիկայի և քվանտային մեխանիկայի հիման վրա, որոնք ցույց են տալիս, որ Տիեզերքը կլիներ հենց այսպիսին և առանց արարչի։
Լուդեն կարծում է, որ
… բոլոր ազատամիտ մարդկանց մոտ պետք է մեկ գրադարակի վրա իրար մոտ դրված լինեն այդ երկու գրքերը («Աստված. անհաջող հիպոթեզ» և «Աստծո մոլորությունը»)».

## Ծանոթագրություններ

Կատեգորիա:2007 գրքեր
Կատեգորիա:Հակաթեիզմ
Կատեգորիա:Աթեիստական գրականություն
Կատեգորիա:Վիկտոր Սթենջերի գրքեր
Կատեգորիա:Քրիստոնեությունը քննադատող գրքեր
Կատեգորիա:Մահմեդականությունը քննադատող գրքեր
Կատեգորիա:Հուդայականությունը քննադատող գրքեր
Կատեգորիա:Կրոնը քննադատող գրքեր
Կատեգորիա:Միաստվածությունը քննադատող գրքեր
Կատեգորիա:Կրոնի փիլիսոփայության գրականություն
Կատեգորիա:2007 ոչ գեղարվեստական գրքեր
Դոնժոն

250px|մինի|Վենսենի ամրոցի դոնժոնը, Փարիզ
**Դոնժոն** (), եվրոպական ֆեոդալական ամրոցների գլխավոր աշտարակը։

Ի տարբերություն ամրոցի պատերի աշտարակների` դոնժոնը գտնվում է ամրոցային պատերից ներս` սովորաբար ամենաանմատչելի և լավ պաշտպանված տեղում։ Դոնժոնը հիմնականում կապված չի լինում ամրոցի մյուս մասերի հետ. այն կարծես առանձին ամրոց լինի ամրոցի ներսում։ Դոնժոնը կառուցվել է փայտից կամ քարից, ունեցել երեք հարկ։ Որպես կանոն այն ունեցել է նեղ սրահներ, որոնք նախատեսված չեն եղել բնակության համար։ Բնակելի տներ կառուցվել են դոնժոնից որոշակի հեռավորության վրա, իսկ գլխավոր աշտարակն ունեցել է ռազմական և խորհրդանշական նշանակություն։ Դոնժոնի ներսում հաճախ տեղակայվել են ամրոցի համար կարորություն ներկայացնող տարբեր սրահներ` զինագործական սենյակներ, պահեստներ, գլխավոր ջրհորը։

Չնայած ամրոցները եղել են աշտարակներով կառույցներ` ներսում դոնժոն ունեցող, սակայն նրանցից շատերը բաղկացած են եղել միայն կենտրոնական աշտարակից` առանց ամրոցային պատերի։ Այդպիսի օրինակ է Վաո ամրոցը Էստոնիայում։

Դոնժոններն իրենց արտաքին տեսքով շատ բազմազան են։ Այսպես` Մեծ Բրիտանիայում տարածված են եղել քառանկյուն աշտարակները։ Հանդիպում են նաև շրջանաձև, ութանկյուն, ուղղանկյուն, անկանոն բազմանկյան ձևով դոնժոններ։ Դրանց ձևերի փոփոխությունը պայմանավորված է ճարտարապետության և ամրոցային տեխնիկայի զարգացմամբ։ Շրջանաձև և բազմանկյուն աշտարակները ավելի լավ են դիմակայել ռումբերին։ Հաճախ դոնժոն կառուցելիս հաշվի են առել տեղանքի ռելիեֆը` այն կառուցելով բարձունքում։

Դոնժոնից պետք է տարբերել բերգֆրիդը ()` ամրոցի գլանաձև աշտարակը, որ տարածված է եղել միջնադարյան Գերմանիայում և Չեխիայում։

## Նշանավոր դոնժոններ

DonjonLillebonne1.jpg|Դոնժոն Լիլբոնում (Վերին Նորմանդիա)
Burg Braubach - Marksburg.jpg|Մարքսբուրգ ամրոցի դոնժոնը (Բրաուբախ, Ռայնլանդ Պֆալց)
NRW, Schloss Burg, Bergfried.jpg|Բուրգ ամրոցի դոնժոնը (Զոլինգեն, Հյուսիսային Հռենոս-Վեսթֆալիա)
NRW,Krefeld, Burg Linn - Bergfried.jpg|Բուրգ Լինն ամրոցի բերգֆրիդը (Կրեֆելդ, Հյուսիսային Հռենոս-Վեսթֆալիա)
NRW, Kempen - Kurkolnische Landesburg 04.jpg|Կեմպենի ամրոցի դոնժոնը, (Հյուսիսային Հռենոս-Վեսթֆալիա)
Loches-Donjon.JPG|Լոշ դղյակի դոնժոնը (Ֆրանսիա)
Donjon Beaugency.jpg|Դոնժոն Բոժանսի (Ֆրանսիա)
Baku Maiden Tower.jpg|Կույսի աշտարակի դոնժոնը (Բաքու, Ադրբեջան)
NRW, Kleve - Schwanenburg 03.jpg|Շվանենբուրգի դոնժոնը(Կլևե, Հյուսիսային Հռենոս-Վեսթֆալիա)


* Սպիտակ աշտարակ () - գտնվում է Լոնդոնի Թաուերում (The Tower of London): Կառուցվել է Վիլհելմ I Նվաճողի օրոք։
* Ռոչեսթրի ամրոցի դոնժոնը Ռոչեսթրում` Քենտի կոմսությունում։ Այն հիմա էլ գերիշխող տեսք ունի քաղաքում։
* Շրջանաձև դոնժոն Ռուանում - այն ամենն է, ինչ մնացել է քաղաքային մեծ ամրոցից, որտեղ բանտարկվել էր Ժաննա դ'Արկը հերետիկոսության մեջ մեղադրվելուց հետո։
* Հերմանն ամրոցի դոնժոնը Նառվայում։

## Ծանոթագրություններ

## Տես նաև
* Միջնաբերդ
* Աշտարակ

Կատեգորիա:Աշտարակներ
Կատեգորիա:Դղյակներ
Լիկյոր

**Լիկյոր** (,  «հեղուկ» բառից), անուշաբույր, սովորաբար քաղցր խմիչք, որը պատրաստվում է մրգային կամ հատապտղային հյութերից, հոտավետ բույսերի թուրմերից, արմատներից, համեմունքներից և այլն։ Էթիլային սպիրտի պարունակությունը լիկյորում տատանվում է 15 %-ից մինչև 75 %, իսկ շաքարի պարունակությունը, որպես կանոն, տատանվում է 25 %-ից մինչև 60 %։

## Պատմություն
Լիկյորների առևտրային արտադրությունը սկսվեց Միջնադարում, երբ ալքիմիկոսները, բժիշկները և վանականները փնտրում էին կենսատու թուրմը։ Դա բերեց լայն տարածում գտած լիկյորների արտադրության, դրանց թվում նաև կրոնական միաբանությունների անունները կրող, որոնք առաջին անգամ ստացան այդ խմիչքը։ Մեր օրերում լիկյորների արտադրությունը զարգացած է գրեթե ամենուր, այս կամ այն տեղական տարատեսակները հաճախ են հիշատակվում ուղեցույցներում՝ զբոսաշրջիկների ուշադրությունը գրավելու համար։

### Տարատեսակներ
Լիկյորների զանազանության և դրանց օգտագործման եղանակների պատճառով, գոյություն ունեն դրանց դասակարգման բազում տարբերակներ՝ ըստ թնդության, ըստ քաղցրության աստիճանի (Ֆրանսիայում հայտնի եղանակ), ըստ համային հիմնական բաղադրիչների (մրգային, ցիտրուսային, խոտաբույսային և այլն), ըստ սպիրտային հիմքի տեսակի։ Լիկյորի անունը կարող է ապրանքանիշ լինել (օրինակ՝ Baileys, Grand Marnier), կամ պարզապես ծագումնաբանական  անուն (Օրինակ՝ Irish cream, Կյուրասաո)

Ավանդական լիկյորները բաժանվում են թունդ (35 %-45 % սպիրտ, 30 %-50 % շաքար), դեսերտային (25 %-30 % սպիրտ և 25 %-30 % շաքար) և կրեմ (15 %-23 % սպիրտ և 50 %-60 % շաքար)։ Առաջին խմբին են դասվում առավել հին լիկյորների մեծամասնությունը, որոնք արտադրվել էին վանականների, դեղագործների, հրուշակագործների կողմից։ Կրեմ-լիկյորները հայտնվել են համեմատաբար վերջերս, 20-րդ դարի կեսերին, դրանք տարբերվում են խտությամբ և շատ քաղցր համով։

Լիկյորները սովորաբար մատուցում են ճաշի վերջում՝ թեյի կամ սուրճի հետ։ Օգտագործում են ինչպես անապակ, այնպես էլ բազում խմիչքների և կոկտեյլների հետ խառնած։ Օգտագործվում են նաև բոլոր հնարավոր ուտեստների, առաջին հերթին աղանդերի պատրաստման համար։

## Հայտնի լիկյորներ
* Սամբուկա
* Շերիդանս
* Բերենֆանգ
* Ժենեպի (լիկյոր)
* Կյուրասաո (խմիչք)

## Ծանոթագրություններ

## Գրականություն
* 
* 

Կատեգորիա:Ալկոհոլային խմիչքներ
Կատեգորիա:Թունդ ալկոհոլային խմիչքներ
Կատեգորիա:Լիկյորներ
Յավոժնո

**Յավոժնո** ( ), քաղաք Լեհաստանում, մտնում է Սիլեզիա նահանգի կազմի մեջ։ Այն ունի քաղաքի կարգավիճակ։ Զբաղեցնում է 152,2 քառ.կմ տարածք։ Բնակչությունը կազմում է 96 606 մարդ (ըստ 2005 թվականի մարդահամարի տվյալների).

Յավոժնո քաղաքը գտնվում է Սիլեզիա նահանգի արևելյան մասում, երկու ՝ Վերին ևւ Փոքր Սիլեզիա տարածաշրջանների սահմանին։ Քաղաքը գտնվում է կարևոր ճանապարհային, երկաթուղային եւ օդային տրանսպորտային ուղիների խաչմերուկում։ Յավոժնո քաղաքով են անցնում պետական կարևոր նշանակության ճանապարհները՝ Գդանսկ — Ցեշին E 75, Վարշավա — Բիտոմ DK 79, A4 ավտոմայրուղին ՝ միացնելով Լեհաստանի արևմտյան եւ արևելյան սահմանները, որն ապահովում է տրանսպորտային հաղորդակցությունը միջազգային Կրակով-Բալիցե (50 կմ) և Կատովիցե-Պիժովիցե (40 կմ) օդանավակայաններով։

## Մարդիկ
Յավոժնոյում են ծնվել լեհ բեմանկարիչ Վինցենտի Դրաբիկը, Լեհական միավորված բանվորական կուսակցության (ПОРП) և Լեհաստանի ուժային կառույցների նշանավոր գործիչ Ֆրանցիշեկ Շլյախցիցը։

## Լուսանկարներ

POL_Jaworzno_districts.svg|
Górnośląski_Związek_Metropolitalny.svg|
Jaworzno Rynek.jpg|
Jaworzno deptak Sienkiewicza 2.jpg|
Palais_in_Jaworzno_POL.jpg|Պալատ
ELJAW3.jpg|


## Ծանոթագրություններ

Կատեգորիա:Լեհաստանի քաղաքներ
Կատեգորիա:1229 թվականին հիմնադրված բնակավայրեր
Մեխանիկ. Վերածնունդ

**«Մեխանիկ. Վերածնունդ»** (), թրիլեր ժանրի մարտաֆիլմ, նկարահանված ռեժիսոր Դենիս Գանզելի կողմից, հիմնված Ֆիլիպ Շելբիի և Թոնի Մոշարի գրած սցենարի վրա։ Ֆիլմի սիկվելը հանդիսանում է 2011 թվականին նկարահանված *«[[Մեխանիկ (ֆիլմ, 2011)|Մեխանիկ]]»* ֆիլմը, գլխավոր դերերում են` Ջեյսոն Սթեթհեմը, Ջեսիկա Ալբան, Թոմի Լի Ջոնսը և Միշել Եոն։ ԱՄՆ-ում պրեմիերան կայացել է 2016 թվականի օգոստոսի 22-ին, իսկ Ռուսաստանում ֆիլմը էկրաններ է բարձրացել 2016 թվականի օգոստոսի 26-ին։

## Սյուժե
Արթուր Բիշոպը մտածում էր, որ նա իր մարդասպանական անցյալը թողել է ետևում, բայց իր ամենաահարկու թշնամին նրանից գողանում է իր ամբողջ կյանքի սերը։ Հիմա նա ստիպված է ճանապարհորդել աշխարհով իրագործի անիրականալի երեք սպանություն, և դրանք այնպես կատարի, որ թվա թե դրանք անհաջող պատահարների արդյունք են։

## Դերերում

## Ստեղծում
Նկարահանումները սկսել են 2014 թվականի նոյեմբերի 4-ին Թայլանդի մայրաքաղաք Բանգկոկում։ Ֆիլմի նկարահանումները անցկացվել են նաև Բուլղարիայում, Բրազիլիայում և Ավստրալիայի Սիդնեյ քաղաքում։ Նոյեմբերի 7-ին Lionsgate-ն 2016 թվականի հունվարի 22-ի համար նշանակեց ֆիլմի պրեմիերայի ամսաթիվը։ Այնուհետև ֆիլմի պրեմիերան տեղափոխվեց 2016 թվականի ապրիլի 15, բայց 2016 թվականի օգոստոսի 3-ին կրկին ֆիլմի պաշտոնական թողարկումը երկարաձգեցին և դրեցին 2016 թվականի օգոստոսի 26-ին։

## Ծանոթագրություններ

## Արտաքին հղումներ
* 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների էքշն թրիլեր ֆիլմեր
Կատեգորիա:2016 ֆիլմեր
Կատեգորիա:Lionsgate ֆիլմեր
Կատեգորիա:Summit Entertainment ֆիլմեր
Կատեգորիա:Ամերիկյան էքշն թրիլեր ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան քրեական թրիլեր ֆիլմեր
Կատեգորիա:Ամերիկյան քրեական ֆիլմեր
Կատեգորիա:Ֆիլմեր, որոնց գործողությունները տեղի են ունենում ԱՄՆ-ում
Կատեգորիա:Ֆրանսիական թրիլեր ֆիլմեր
Կատեգորիա:Ֆրանսիական քրեական ֆիլմեր
Դրաշնիցե

**Դրաշնիցե** (), առողջարանային և զբոսաշրջային գյուղ Խորվաթիայի հարավում՝ Սպլիտսկո Դալմատինսկայի ժուպանությունում։

Փոքրիկ այս գյուղը գտնվում է Խորվաթիա ժամանած զբոսաշրջիկների ուշադրության կենտրոնում։

## Աշխարհագրություն
Դրաշնիցե գյուղը գտնվում է Բալկանյան թերակղզու վրա գտնվող Խորվաթիա պետության հարավային տեղ անդրծովյան հատվածում՝ Դալմաթիայի պատմական երկրամասում։  Բնակավայրի ափերը ողողում է Ադրիատիկ ծովի ջրերը։

Կլիման միջերկրածովային է և ծովի ազդեցությունը կարևոր դեր ունի գյուղի կլիմայի ձևավորման գործում։ Տարվա ամենատաք եղանակը հուլիս-օգոստոսն է։ Օգոստոսյան միջին ջերմաստիճանը գերազանցում է 25&nbsp;°C-ը։

Առողջարանային այս գյուղը հայտնի է իր կարմիր կտուրներ ունեցող ցածրահարկ շենքերով։

## Բնակչություն
Ըստ 2001 թվականին Խորվաթիայի Հանրապետությունում ազգային վիճակագրական ծառայության կողմից կազմակերպած մարդահամարի տվյալների՝ Դրաշնիցե գյուղի բնակչությունը կազմում է 328 մարդ։

Գյուղի բնակչության ճնշող մեծամասնությունը տեղաբնիկ խորվաթներն են, որոնց բնակչության թվի տոկոսային հարաբերությունը ամբողջ բնակչության մեջ կազմում է 95,5 %։

Գյուղում բնակվող խորվաթները խոսում են խորվաթերենով և դավանում կաթոլիկություն։ Դրաշնիցեի տարածքում բնակվում են նաև մեծ քանակությամբ սերբեր, որոնք խորվաթներից հետո համարվում են երկրորդ խոշոր ազգությունը։

## Պատմություն
Դրաշնիցե գյուղի մասին առաջին հիշատակումները եղել են համեմատաբար առավել ուշ։ Գյուղի մասին հիշատակված է 15-րդ դարի թուրքական փաստաթղթերում։

Այն հիշատակվել է, որպես ձկնորսական և խաղողագործական բնակավայր։

## Տես նաև
* Սպլիտսկո Դալմատինսկա

## Ծանոթագրություններ

## Արտաքին հղումներ
* Գյուղի զբոսաշրջային կայքը 

Կատեգորիա:Խորվաթիայի առողջարաններ
Կատեգորիա:Խորվաթիայի գյուղեր
Կատեգորիա:Սպլիտսկո Դալմատինսկա
Ստեփան Եսայան (պատմաբան)

**Ստեփան Ալեքսանդրի Եսայան** (), հայ պատմաբան և հնագետ, պատմական գիտությունների դոկտոր, պրոֆեսոր (1989)։

## Կենսագրություն
Ծնվել է 1929 թվականի նոյեմբերի 21-ին Երևանում։ 1948 թվականին ավարտել է Երևանի թիվ 8 դպրոցը, 1953 թվականին՝ ԵՊՀ պատմության ֆակուլտետը։ 1953-1956 թվականներին աշխատել է Երևանի էքսկուրսիոն վարչությունում։ 1956-1959 թվականներին եղել է Հայաստանի պատմության պետական թանգարանի գիտաշխատող։ 1959-1983 թվականներին եղել է Հայկական ԽՍՀ ԳԱ Հնագիտության և ազգագրության ինստիտուտի գիտաշխատող։ 1983-2001 թվականներին եղել է ԵՊՀ պատմության ֆակուլտետի հնագիտության ամբիոնի վարիչ, իսկ 2001-2006 թվականներին՝ նույն ամբիոնի պրոֆեսոր։

Ստեփան Եսայանը 1962 թ. պաշտպանել է թեկնածուական, 1974 թվականին՝ դոկտորական դիսերտացիա։ 1989 թ. դարձել է պրոֆեսոր։ Դեռևս ուսանողական տարիներին մասնակցություն է ունեցել Կարմիր բլուրի (1949-1967), Դվինի (1950-1959), Լճաշենի (1956-1959) պեղումներին։ Հետագայում ինքնուրույն արշավախումբ է գլխավորել Իջևան-Տավուշի (1960-1971), Այգևանի (1971-1987), Օշականի (1984) հնագիտական պեղումների ժամանակ։

Մահացել է 2006 թվականի հունիսի 30-ին Երևանում։

## Գործունեություն
Երկարամյա պեղումների արդյունքներն ամփոփված են նրա 150-ից ավելի հոդվածներում և ութ մենագրություններում։ Եսայանը բազմիցս մասնակցել է հանրապետական, համամիութենական և միջազգային գիտաժողովների։

Նրա ղեկավարությամբ պաշտպանվել է թեկնածուական 8 ատենախոսություն։

## Աշխատություններ
* Հին Հայաստանի զենքը և ռազմական գործը» (ռուսերեն, Երևան, 1966),
* Հյուսիսարևելյան Հայաստանի հնագույն ցեղերի մշակույթը (Երևան, 1976)
* Հին Հայաստանի քանդակը» (Երևան, 1980)
* Հին Հայաստանի բրոնզե գոտիները (գերմ., Մյունխեն, 1985)
* Հին Հայաստանի սպառազինությունը (ռուսերեն, Երևան, 1986)
* Օշական I (համահեղինակ, ռուսերեն, Երևան, 1988)։

## Ծանոթագրություններ

Կատեգորիա:Խորհրդային հնագետներ
Կատեգորիա:Խորհրդային պատմաբաններ
Կատեգորիա:Հայ հայագետներ
Կատեգորիա:Հայ հնագետներ
Կատեգորիա:Հայ պատմաբաններ
Կատեգորիա:Հայ պրոֆեսորներ
Կատեգորիա:Հայագետներ
Կատեգորիա:Պատմական գիտությունների դոկտորներ
Էդուարդ Կարախանով

**Էդուարդ Ավետիսի Կարախանով** (, ), նավթաքիմիկոս, Ռուսաստանի Բնական գիտությունների ակադեմիայի ակադեմիկոս, Մոսկվայի Մ. Վ. Լոմոնոսովի անվան պետական համալսարանի քիմիական ֆակուլտետի նավթի քիմիայի և օրգանական կատալիզի ամբիոնի վարիչ (2008), քիմիական գիտությունների դոկտոր, պրոֆեսոր, (1981) :

## Կենսագրություն
Էդուարդ Կարախանովը ծնվել է 1937 թվականին Թբիլիսիում։ 1955 թվականին գերազանց առաջադիմությամբ ավարտում է դպրոցը և ընդունվում է Մոսկվայի Լոմոնոսովի անվան պետական համալսարանի քիմիայի ֆակուլտետ։ Հինգ տարի անց  ավարտում է Մոսկվայի պետական համալսարանը և նույն թվականին  ընդունվում  ասպիրանտուրա։ 1963 թվականին  Էդուարդ Կարախանովը պաշտպանում է թեկնածուական, 1977 թվականին՝ դոկտորական ատենախոսությունները։ 1974-1975 թվականներին Կարախանովը վերապատրաստվել է Ավստրալիայի Ազգային համալսարանում։ 1983 թվականից Կարախանովը Մոսկվայի Լոմոնոսովի անվան պետական համալսարանի նավթաքիմիայի և օրգանական կատալիզի բաժնի վարիչն է։

Էդուարդ Կարախանովն ավելի քան 500 գիտական հրապարակումների և 5 մենագրության հեղինակ է։ Կարախանովը նաև դասախոսություններ է կարդում Մոսկվայի Լոմոնոսովի անվան համալսարանում։ Որպես հրավիրյալ դասախոս դասախոսել է Ճապոնիայում, Անգլիայում, ԱՄՆ-ում, Իտալիայում, զեկուցումներով հանդես է եկել միջազգային կոնգրեսներում։

Էդուարդ Կարախանովը Ռուսաստանի գիտությունների ակադեմիայի նավթաքիմիայի բաժանմունքի գիտական խորհրդի ղեկավարի առաջին տեղակալն է, Տեսական և կիրառական քիմիայի միջազգային միության (IUPAC) անդամ՝ մոլեկուլային քիմիայի և մակրոմոլեկուլային կոմպլեքսի ոլորտում։

## Մրցանակներ
*  Զելինսկու անվան մրցանակի դափնեկիր՝ օրգանական քիմիայի և նավթաքիմիայի ոլորտում ձեռք բերած հաջողությունների համար (2002)։
* Պատվո շքանշան՝ կրթության և գիտության ոլորտում ձեռքբերումների համար  (1987)։

## Ծանոթագրություններ

Կատեգորիա:Խորհրդային քիմիկոսներ
Կատեգորիա:Մոսկվայի պետական համալսարանի շրջանավարտներ
Կատեգորիա:Պրոֆեսորներ
Կատեգորիա:Քիմիական գիտությունների դոկտորներ
Իստրիա (Խորվաթիա)

**Իստրիա** (), ժուպանիա, որը գտնվում է Խորվաթիայի հարավում՝ Բալկանյան թերակղզու Իստրիա թերակղզու վրա։

Վարչական կենտրոնը Պազինն է, իսկ խոշորագույն քաղաքը՝ Պուլան՝ ավելի քան 59,000 մարդ բնակչությամբ։

Իստրիայի ժուպանությունը գտնվում է Իստրիա թերակղզում՝ Ադրիատիկ ծովի ափին՝ Սլովենիայի հետ ցամաքային սահմանի մոտ։

## Աշխարհագրություն
Իստրիան տարածքով տասներորդ ամենախոշոր վարչա-տարածքային միավորն է Խորվաթիայում (զբաղեցնում է 2813 կմ² տարածք)։

Ամենաբարձր կետը Ուչկա լեռնագագաթն է՝ 1396 մետր բարձրությամբ։

Ափամերձ գոտիներում կլիման միջերկրածովային է և ամբողջ տարին տաք է։ Ցամաքային տարածքներում, մասնավորապես՝ Սլովենիայի սահմանամեձ գոտում կլիման լեռնային է։

Այն բնութագրվում է չոր և տաք ամառներով։ Տարվա ամենատաք ամիսը հուլիսն է, իսկ ամենացուրտը՝ հունվարը։ Միջին ամառային ջերմաստիճանը կազմում է 24&nbsp;°C սնդիկի սյուն։ Բնութագրական են մեղմ ձմեռները՝ առատ տեղումներով։

Հունվարյան միջին ջերմաստիճանը կազմում է 5&nbsp;°C:

## Բնակչություն
Ըստ 2011 թվականի մարդահամարի տվյալների՝ Իստրիայի բնակչությունը կազմում է 208 055 մարդ։

Բնակչության ճնշող մեծամասնությունը խորվաթներն են, որոնք կազմում են ամբողջ ժուպանիայի բնակչության 71,88 %-ը։

Մյուս խոշոր ազգային փոքրամասնություններն են իտալացիները (6,92 %) և սերբերը (3,2 %)։

## Տես նաև
* Խորվաթիայի վարչական բաժանում
* Իստրիա

## Ծանոթագրություններ

Կատեգորիա:Խորվաթիայի վարչական բաժանում
Կատեգորիա:Խորվաթիայի ժուպանություններ
Կատեգորիա:Խորվաթիայի իտալախոս տարածքային միավորներ
Կաստիելֆաբիբի ամրոց

**Քաստիելֆաբիբ ամրոց** (), ամրոց թագավորական Քաստիելֆաբիբ գյուղում`  Վալենսիայի նահանգում (Իսպանիա)։

## Պատմություն
Հնագիտական պեղումները վկայում են, որ ամրոցի տարածքը  երկար ժամանակ  բնակեցված է  եղել է։  Քաստիելֆաբիբ ամրոցը, թվում է, ունի արաբական ծագում, և հայտնի է, որ այն նվաճվել է Պիտեր II Արագոնցու կողմից 1210 թվականին ամրոցը երկար պաշարելուց հետո։ Երբ նվաճումն ավարտվում է, Պիտեր II-ը տոնում է հաղթանակը և  իշխում է երեք օր  գեներալ Կորտս Արագոնցու  անվամբ։   Հետո ամրոցում վերականգնվում  է մուսուլմանների իշխանությունը, բայց այն միանշանակ նվաճում է Ջեյմս Ա Արագոնցին։  Շատ պատերազմներ  են տեղի ունեցել 14-րդ դարում Արագոնի և Կաստիլիայի գահերի միջև, և այս ամրոցը ունեցել է ռազմավարական դիրք, որը   կարևոր էր։ Դա եղել նշանակալի Իսպանական Անկախության պատերազմում և Իսպանական քաղաքացիական պատերազմում, նաև 1835 թվականի  ընթացքում տեղի ունեցած պատերազմում։ Ամրոցը վերակառուցվում է։ Երբ Ազգային զորքերը գրավում են  ամրոցը, նրանք քանդում են  նոր ստեղծվածները։

## Նկարագրություն
Գյուղում կան ամրոցի շատ մնացորդներ։ Պահպանվել է այժմ ծխական եկեղեցին` Տիրամայր հրեշտակներուն։ Դա վերջերս է վերականգնվել։ Այս եկեղեցում գոյություն ունեն մնացորդները գոթական և ռոմանական նկարների։ Անցյալում այս եկեղեցին ունեցել է հարուստ ժառանգություն, բայց այն կորցրել է իսպանական քաղաքացիական պատերազմի ընթացքում։

## Մատենագրություն
* Eslava Blasco, Raúl: “Algunas consideraciones acerca de la heráldica de las villas de Castielfabib y Ademuz” , en la revista Ababol, nº 52. pp.&nbsp;5–15. ISSN 1578-6978. Ademuz, 2007.
* Montesinos, J. y Poyato, C. (Ed.): *Actas del Primer Simposio de La Cruz de los Tres Reinos. Espacio y tiempo en un territorio de frontera. Simposio Interregional Interuniversitario*, celebrado en Ademuz el 25, 26 y 27 de julio de 2008. Edición de la Universitat de València y de la Universidad de Castilla-La Mancha. Cuenca, 2011. ISBN 978-84-8427-773-6.

Կատեգորիա:Իսպանիայի ամրոցներ
Սանտա Մարիա դի Մոնսերատո

**Սանտա Մարիա դի Մոնսերատո** (), կաթոլիկ տիտղոսակիր եկեղեցի, որը հանդիսանում է Իսպանիայի ազգային եկեղեցին Հռոմում։ Տեղակայված է Հռոմի Ռեգոլա շրջանում, Վիա դելլա Բարչետա և Վիա դի Մոնսերրատո նեղլիկ փողոցի հատման տեղում։
Եկեղեցու ներկայիս կարդինալ-քահանան Կարլոս Ամիգո Վալլեխոն է։

## Պատմություն
մինի|Սանտա Մարիա դի Մոնսերատո բազիլիկի ինտերիերը
մինի|Գլխավոր խորան
Ներկայիս եկեղեցին հիմնադրվել է 1803-1807 թվականներին, միավորելով երկու եկեղեցիներ՝ Պիացցա Նավոնայի Սան Ջիակոմո դեյլի Սպանյոլին (15-րդ դար), որն այդ ժամանակ փլուզվում էր, և Սանտա Մարիա դի Մոնսերրատոն, որը միջնադարից սկսած ծառայում է Հռոմի իսպանացի ուխտավորներին։ Սան Ջիակոմո դեյլի Սպանյոլիի շատ աշխատանքներ նույնպես տեղափոխվեցին Սանտա Մարիա դի Մոնսերատո։

## Ճարտարապետություն
Ի սկզբանե եկեղեցին ձևավորել է Անտոնիո դա Սանգալլո Կրտսերը, իսկ հետագա դարերում արված աշխատանքները իրականացվել են Բերնարդինո Վալպերգայի և Ֆրանչեսկո դա Վոլտերրայի կողմից։ Եկեղեցու կառուցման վայրն ընտրվել է 1518 թվականին, ճակատամասը կերտվել է 1582-1593 թվականներին դա Վոլտերրայի կողմից, խորանն օծվել է 1594 թվականին, իսկ տանիքի կառուցումն ավարտվել է 1598 թվականին։ Աբսիդի կառուցումը տևել է մինչև 1675 թվականը, երբ օծվում է նոր հիմնական խորանը։ Արտաքին արձանախումբը կերտվել է Ջիովաննի Բատտիստա Կոմտինիի կողմից (1673-1675)։ 1818-1822 թվականներին եկեղեցին ամբողջովին վերանորոգվել է։

## Ինտերիեր
Կենտրոնական կապելլայի «Կույսի վերափոխում» ֆրեսկոները պատկանում են Ֆրանչեսկո Նապպիին, իսկ ձախ կողմում պատկերված Կույսի թագադրումը՝ Ջիովաննի Բատտիստա Ռիչչին։ Կողային դռների որմնախորշերում կանգնեցված արձանները երկու արագոնյան սրբեր են՝ Սուրբ Իզաբել և Սուրբ Պետրոս Արբուեզ, որոնք Խուան Ադանի աշխատանքներն են (1816 թ)։

Աջակողմյան առաջին կապելլան սկզբում նվիրված էր Ֆիլիպ ու Նիկոլա սրբերին, իսկ 1590 թվականից՝ Բերնարդինո Ռոկկիին։ Մատուռում պահպանվում է վերջնիս գերեզմանաքարը, ինչպես նաև նրա Զինանիշագիտական վահանը՝ առաստաղին վրա։ Խորանում պատկերված Սան Դիեգո դի Ալկանտարան պատկերել է Աննիբալ Կարրաչչին։ Աջ կողմում Կալիստոս III (1455-1458 թթ․) և Ալեքսանդր VI (1492-1503 թթ․) պապերի դամբարաններ են, որոնք կերտել է Ֆելիպե Մորատիլլան։

Աջակողմյան երկրորդ կապելլան 1624 թվականին նվիրվել է Գաբրիել Ֆերրերին։ Այստեղ պահպանվում է նրա գերեզմանաքարը, ինչպես նաև Զինանիշագիտական վահանը՝ առաստաղի վրա։ Պատկերները Ֆրանչեսկո Նապպիին է՝ խորանի «Ավետում» պատկերը ներառյալ։ Երկու իսպանացի դեսպաններ Ջուլիան դե Վիլլալբայի և Սալվադոր դե Զեա Բերմուդեզի մարմիններն ամփոփված այստեղ։ Կամարների և որմնասյուների վերևում տիրամոր խորհրդանիշներ են, իսկ գմբեթի վրա Սուրբ Սեսիլիայի պատկերն է։

Աջակողմյան երրորդ կապելլայի շքեղ մարմարե ձևավորումն ավարտվել է 18-րդ դարում Անտոնիո Ֆրանչեսի և Միգուելի դե Կետինայի կողմից։
Ձախակողմյան կապելլան պատվիրել է Ֆրանցիսկո Ռոբուստեր ընտանիքը, և այն նվիրված է եղել Սուրբ Խաչին։

## Ծանոթագրություններ

Կատեգորիա:Հռոմի ազգային եկեղեցիներ
Կատեգորիա:Հռոմի կաթոլիկ եկեղեցիներ
Ներսես Թաիրյան

**Ներսես Աղաջանի Թաիրյան** (), կոնյակի արտադրության հիմնադիրը Երևանում։

## Կենսագրություն
Ներսես Աղաջանի Թաիրյանը ծնվել է Ղարաքիլիսայում (ներկայումս` Վանաձոր), ավարտել է Մոսկվայի գյուղատնտեսական ակադեմիան, որից հետո կատարելագործվել է Ֆրանսիայում։ 1887 թվականին Երևանում հիմնադրել է կոնյակի արտադրությունը։

## Գործունեություն
1870 -ականների սկզբին Թաիրյանը հողատարածքներ է գնում երևանաբնակ Հայրապետ և Նահապետ Տեր-Հովակիմյաններից Երևանի բերդում և նրան հարող տեղանքում, տնկում է այնտեղ խաղողի այգիներ և 1874 թվականին հիմնում գինու, օղու և դոշաբի արտադրության գործարան։ Այն Երևանի նահանգում առաջին մասնագիտացված և կատարելագործված արտադրությունով գործարանն է հանդիսացել։

Տարիների ընթացքում Թաիրյանի արտադրանքը դառնում է բավականին պահանջված, և նա որոշում է ընդլայնել իր արտադրության տեսականին և սկսել ֆրանսիական տեխնոլոգիայով կոնյակի արտադրությունը։ Այդ նպատակի համար Ֆրանսիայից գնվում են խաղողի սպիրտի ծխեցման երկու հատուկ կուբեր, ընդլայնվում են գործարանի շենքային պայմանները` սարքվում են հնեցման և կաղնու տակառների պատրաստման արտադրամասերը։ 1887 թվականին Թաիրյանի գործարանը սկսում է արտադրել կոնյակ, որն իր յուրահատուկ բուրմունքի և համային հատկանիշների շնորհիվ շուտով համբավ է ձեռք բերում։
1892 թվականին Թաիրյանը գլխավոր տեխնոլոգի պաշտոնում գործարան է հրավիրում երիտասարդ և խոստումնալից մասնագետ, Մոնպելիեի գինեգործության ակադեմիան (Ֆրանսիա) ավարտած, ծնունդով երևանցի Մկրտիչ Մուսինյանին, որն էլ արդեն կարողանում է ամենաբարձր չափանիշների հասցնել կոնյակի արտադրությունը Թաիրյանի գործարանում։

Առողջական խնդիրների պատճառով Ներսես Թաիրյանը 1899 թվականին վարձակալության է տալիս իր գործարանը այն ժամանակ արդեն հայտնի ռուսաստանյան արդյունաբերողներին` «Նիկոլայ Շուստով և որդիներ» ընկերությանը, որից հետո 1900 թվականին վերջնականապես վաճառում է գործարանը նրանց, տեղափոխվում Թբիլիսի, որտեղ էլ մահանում է 1902 թվականին։

## Ծանոթագրություններ

## Արտաքին հղումներ
* Երևանի կոնյակի գործարան
* Երևանի կոնյակի գործարանը երեկ և այսօր 
* http://www.magaghat.am/ 

Կատեգորիա:1887 ծնունդներ
Կատեգորիա:Հայ գործարարներ
Կատեգորիա:Հայ վաճառականներ